
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 33
                                                            din 28 februarie 2023
privind desfășurarea a două evenimente culturale organizate, în anul 2023, de către Fundaţia Cultural - Ştiinţifică Gaudeamus și punerea la dispoziție, cu titlu gratuit, a Sălii ”Barocă” a primăriei, în vederea desfășurării acestor evenimente culturale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 6.103/15.02.2023 şi la Consiliul Local Sighișoara cu nr. 6.954/21.02.2023, de referatul de aprobare, înregistrat cu nr. 6.100/15.02.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa cu nr. GA/6/07.02.2023 a Fundaţiei Cultural - Ştiinţifice Gaudeamus, înregistrată la Municipiul Sighişoara cu numărul 5.188/08.02.2023, prin care solicită sprijin logistic, constând în punerea la dispoziție, cu titlu gratuit, a Sălii ,,Barocă” a Primăriei Municipiului Sighișoara și a pianului aflat în incinta acestei săli, pentru desfășurarea a două concerte camerale, susținute de violonistul Zerkula Gyorgy din Elveția și pianista Horvath Edit din Cluj Napoca, în data de 29 martie 2023 și de pianista Chiyo Hagiwara din Japonia, în data de 24 mai 2023; 

Luând în considerare prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora: ”consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii”;
Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Biroului Logistic și Administrativ, înregistrat cu nr. 6.099/15.02.2023, prin care se propune și se justifică oportunitatea desfășurării a două evenimente culturale organizate, în anul 2023, de către Fundaţia Cultural - Ştiinţifică Gaudeamus și punerea la dispoziție, cu titlu gratuit, a Sălii ”Barocă” a primăriei, în vederea desfășurării acestor evenimente culturale;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,






                          H O T Ă R Ă Ş T E:
Art. 1. Se aprobă desfășurarea evenimentelor culturale organizate de către Fundația Cultural - Stiințifică Gaudeamus, respectiv două concerte camerale susținute de violonistul Zerkula Gyorgy din Elveția și pianista Horvath Edit din Cluj Napoca, în data de 29 martie 2023 și de pianista Chiyo Hagiwara din Japonia, în data de 24 mai 2023.

Art. 2. Se aprobă punerea la dispoziție, cu titlu gratuit, a Sălii ”Barocă” din cadrul Primăriei Municipiului Sighișoara și a pianului din sala ”Barocă” a Primăriei Municipiului Sighișoara către Fundația Cultural - Stiințifică Gaudeamus, pe perioada desfăşurării evenimentelor culturale prevăzute la art. 1 din prezenta hotărâre. 

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Logistic și Administrativ, Serviciul Relaţii Publice și Comunicare, Compartimentul Centrul Național de Informare și Promovare Turistică Sighișoara, Serviciul Public Poliția Locală din cadrul Municipiului Sighișoara şi Fundația Cultural - Stiințifică Gaudeamus. 

Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Relaţii Publice și Comunicare;

  2 ex. Biroul Logistic și Administrativ;

  1 ex. Serviciul Public Poliția Locală;

  1 ex. Compartimentul Centrul Național de Informare și Promovare Turistică Sighișoara;
  1 ex. Fundația Cultural - Științifică Gaudeamus din Sighișoara.

12 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 33/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


